দাবা অলিম্পিয়াড

দাবা অলিম্পিয়াড (ইংরেজি ভাষা: Chess Olympiad) দ্বি-বার্ষিকভিত্তিতে আয়োজিত দাবা প্রতিযোগিতাবিশেষ। এ প্রতিযোগিতায় বিশ্বের বিভিন্ন দেশ থেকে দলগতভাবে আসা দাবাড়ুগণ অন্যান্য দেশের খেলোয়াড়দের সাথে প্রতিযোগিতায় লিপ্ত হন। ফিদে কর্তৃক দাবা অলিম্পিয়াডের আয়োজন করা হয় এবং এ সংস্থাই স্বাগতিক দেশের নাম নির্বাচিত করে থাকে।
১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্নামেন্ট চলাকালের শেষদিনে অংশগ্রহণকারী খেলোয়াড়দের অংশগ্রহণে ফিদে নামে বিশ্ব দাবা সংস্থাটির প্রতিষ্ঠা হয় যা ছিল সকল দাবা খেলোয়াড়ের মিলনস্থল। এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি।
১৯২৭ সালে লন্ডনে ফিদে কর্তৃপক্ষ আনুষ্ঠানিকভাবে ১ম দাবা অলিম্পিয়াড আয়োজন করতে সক্ষম হয়। এতে মাত্র ১৬টি দেশের প্রতিযোগীগণ অংশ নিয়েছিলেন। ২য় বিশ্বযুদ্ধ শেষ না হওয়া পর্যন্ত অলিম্পিয়াডটি মাঝেমাঝেই বার্ষিকাকারে কিংবা অনিয়মিতভাবে অনুষ্ঠিত হতো। ১৯৫০ সালে থেকে অদ্যাবধি প্রতিযোগিতাটি প্রতি দুই বছর অন্তর অর্থাৎ দ্বি-বার্ষিকভিত্তিতে অনুষ্ঠিত হচ্ছে। ২০০৬ সালে অনুষ্ঠিত ৩৭তম দাবা অলিম্পিয়াডে বিশ্বের ১৩৩ দেশের দাবাড়ু অংশ নিয়েছিলেন।
১৯৯৯ সালের জুন মাসে আন্তর্জাতিক অলিম্পিক কমিটি বা আইওসি ফিদে কর্তৃক নিয়ন্ত্রিত দাবা খেলাকে স্বীকৃতি দেয়। পাশাপাশি ফিদে সংস্থাটিও দাবা খেলায় আন্তর্জাতিক খেলাধূলার সংস্থা হিসেবে সর্বত্র স্বীকৃতি অর্জন করে। স্বীকৃতির দুই বছর পর ফিদে আইওসি'র মাদক-মুক্ত নিয়ম-কানুন দাবা খেলায়ও প্রবর্তন করে। এরফলেই এ আন্দোলনে সম্পৃক্তির ফলাফলস্বরূপ দাবা খেলাও অলিম্পিক খেলায় অন্যতম গুরুত্বপূর্ণ ইভেন্ট হিসেবে পরিগণিত হয়।
আন্তর্জাতিক অলিম্পিক কমিটির সদস্য হিসেবে ফিদে আইওসি'র নিয়ম-কানুন বিশেষ করে খেলোয়াড়দের ডোপিং টেস্ট পরীক্ষার প্রবর্তন করেছে। অলিম্পিক ক্রীড়ায় দাবা খেলার অন্তর্ভুক্তির বিষয়টি এখনও স্পষ্ট নয়। তবে, ফিদে কর্তৃক নিয়ন্ত্রিত দলগত চ্যাম্পিয়নশীপ প্রতিযোগিতা হিসেবে দাবা অলিম্পিয়াডের নামকরণ সম্পর্কীয় উৎপত্তি দিকের সাথে অলিম্পিক ক্রীড়ায় দাবার অন্তর্ভুক্তিতে কোন সম্পর্ক নেই।
৪০তম বিশ্ব দাবা অলিম্পিয়াড সকলের জন্যে উন্মুক্ত এ প্রতিযোগিতায় বিশ্বের ১৫৮ দেশের দাবাড়ুরা এতে অংশ নেন। পুরুষদের পাশাপাশি নারী প্রতিযোগীগণও অংশগ্রহণ করেছেন। ২৭ আগস্ট থেকে ২৬ সেপ্টেম্বর, ২০১২ তারিখ পর্যন্ত বিশ্ব দাবা অলিম্পিয়াড তুরস্কের ইস্তাম্বুলে অনুষ্ঠিত হয়। পুরুষ বিভাগে আর্মেনিয়া ও নারী বিভাগে রাশিয়ার দাবাড়ুগণ চ্যাম্পিয়ন হন।
পুরুষ বিভাগে বাংলাদেশের পাঁচ গ্র্যান্ডমাস্টার - নিয়াজ মোর্শেদ, আবদুল্লাহ আল রাকিব, এনামুল হোসেন রাজীব, জিয়াউর রহমান ও রিফাত বিন সাত্তার এবং মহিলা বিভাগে - আন্তর্জাতিক মহিলা মাস্টার রানী হামিদ, ফিদে মাস্টার জাকিয়া সুলতানা, শামীমা শারমিন শিরিন, নাজরানা খান ইভা ও মাহমুদা চৌধুরী ডলি অংশগ্রহণ করেছেন। পুরুষ বিভাগে ৩৩তম ও নারী বিভাগে ৫২তম স্থান অধিকার করে।
<nowiki>*</nowiki> ১৯৭৬ সালে তৎকালীন সোভিয়েত ইউনিয়ন ও অন্যান্য কমিউনিস্টশাসিত দেশসমূহ রাজনৈতিক কারণে ২২তম দাবা অলিম্পিয়াডে অংশগ্রহণ করেনি।
ছকে পুরুষদের দলীয় অবস্থান তুলে ধরা হয়েছে। তন্মধ্যে অনানুষ্ঠানিক দাবা অলিম্পিয়াডও অন্তর্ভুক্ত। 
সামগ্রীকভাবে সেরা ব্যক্তিগত ফলাফলের তালিকা নিম্নরূপঃ-